STIMAȚI CETĂȚENI AI COMUNEI LUNCA BANULUI,

           Pentru realizarea și menținerea unui mediu de viață curat și sănătos, precum și pentru gospodărirea corespunzătoare a localității noastre, **Primăria Comunei Lunca Banului vă invită**, ca în perioada imediat următoare, **să acordați o atenție deosebită realizării lucrărilor de curățenie de primăvară, atât in interiorul gospodariilor proprii cât si în afara acestora, respectiv pe domeniul public din dreptul fiecărei gospodării**.

          Astfel, vă rugăm să efectuați lucrările de igienizare a spațiilor verzi precum și a curților, să asigurați curăţenia şi igiena în imobilele şi incintele deţinute sub orice formă, să văruiți pomii și împrejmuirile proprietăților, să asigurați curățarea fațadelor locuințelor și a altor construcții amplasate pe frontul străzii, prin tencuirea și zugrăvirea acestora.

          De asemenea, împreună să efectuăm și să menținem curăţenia trotuarelor, a rigolelor și a părţii carosabile din dreptul imobilelor, a locurilor publice şi a locurilor de parcare pe care le utilizăm și să nu mai depozităm materiale de construcții (nisip, balast) și deșeurile provenite din demolări pe domeniul public, respectiv în fața curții.

           Deșeurile rezultate în urma efectuării lucrărilor de curățenie de primăvară, vor fi transportate și depozitate la Platforma de gunoi a localității, fiind interzisă colectarea acestora în pubelele destinate deșeurilor menajere.

            Vă urez spor la treabă !

Viceprimar,

Popa Cristinel